
Δελτίο Τύπου                                             07/09/2010
Δηλώσεις της Υπουργού Παιδείας, Διά Βίου Μάθησης και Θρησκευμάτων, Άννας Διαμαντοπούλου, μετά τη συνάντηση με την ΟΛΜΕ
Το Υπουργείο έχει σε πλήρη εφαρμογή το σχεδιασμό μηνών για τη λειτουργία των σχολείων το Σεπτέμβριο. Ενημερώσαμε λεπτομερώς την ΟΛΜΕ και θεωρώ ότι η συνδρομή των εκπαιδευτικών μας, με τις θετικές προτάσεις τους αλλά και με την ενεργή παρουσία τους, είναι καταλυτική για φέτος. Σε αυτή τη δύσκολη χρονιά για όλους, εκπαιδευτικοί, γονείς και βεβαίως πάνω από όλα το Υπουργείο, έχουν μεγάλο καθήκον να λειτουργήσουν σωστά τα σχολεία.

Σε ερώτηση δημοσιογράφου για τις εργασιακές σχέσεις εκπαιδευτικών

Δεν υπάρχει κανένα θέμα εργασιακών σχέσεων. Είναι πολύ σαφές και καθαρό το πλαίσιο. Για όλα τα δεδομένα της φετινής χρονιάς θα δοθούν στοιχεία στη συνέντευξη της Πέμπτης.

Σε ερώτηση δημοσιογράφου για τον ανασχηματισμό
Το Υπουργείο Παιδείας, μετά τον ανασχηματισμό, έχει περισσότερες δυνάμεις για τις μεγάλες προκλήσεις που έχει μπροστά του.

